
תאריך פתיחה:  
(בתשובתך ציין מספר פניה)


שלום רב,


הנדון: בקשת מידע במסגרת חוק חופש המידע – המכון הרפואי לבטיחות בדרכים

הריני לאשר קבלת פנייתך בנושא הנדון.

להלן נתונים אשר יש באפשרותינו להעביר אליך:
1. מספר התיקים שנפתחו מחוות דיווח (רופאים) בין השנים 1.1.2015 – 15.3.2017 – עומד על  16,098
2. כמות הנבדקים שנשלל רישיונם באותם שנים עומד על 4,140
3. ע"פ חוק חובת דיווח 12 ב' כל הרופאים מכל תחום רפואי מחובתם לדווח.
לאחרונה עלתה מערכת חדשה וממוחשבת למכון הרפואי לבטיחות בדרכים אשר תחל לאסוף נתונים.
כיון שלא הייתה מערכת לאיסוף נתונים לשנים קודמות והמידע אינו ממוחשב, אין באפשרותינו להעביר אליך את המידע המבוקש.
מדובר בכ- 16,000 תיקים שדורשים הזמנת כל התיקים מהארכיב, כפול כחצי שעת טיפול לתיק שהם כ- 8000 שעות, שאף אם ימצא עובד שיוכל להתפנות מכל עיסוקיו לצורך בקשת מידע זו, זה ייקח 43 חודשי עבודה מלאים (נטו).
לנוכח האומר לעיל, הטיפול בבקשה כרוך בהקצאת משאבים בלתי סבירה ומשכך, לא נוכל להיעתר לבקשתך לפי סעיף 8(1) לחוק חופש המידע.
מידע הנוגע לסעיף עררים בבקשתך – המידע אינו מצוי בידי משרד הבריאות ויתכן וימצא בידי משרד התחבורה, הינך מופנית אליהם לפי סעיף 8(5) לחוק חופש המידע.

							         בכבוד רב

ליזי עופר
מרכזת חוק חופש המידע

